Dabarsko polje
<s>Dabarsko polje je kraško polje u Bosni i Hercegovini, u opštinama Berkovići i Bileća.</s><s>Najveće naselje u polju su Berkovići.</s><s>Poljem prolazi i put Stolac–Fatnica.</s><s>Okružuju ga planine Trusina, Hrgud, Kubaš i Crno Osoje.</s><s>Nalazi se na nadmorskoj visini između 470 i 560 metara.</s><s>Zahvata površinu od oko 28,9km² s dužinom od 21 km i širinom od 2,2 km.</s>

<s>Hidrologija 
Kroz polje protječu dvije rječice - Opačica i Vrijeka, koje pripadaju slivu Neretve.</s><s>Vrijeka teče kroz Dabarsko polje svega oko dva i po kilometra, prije nego što se izgubi u ponoru Ponikva.</s><s>Nekada su njeno izvorište krasile vodenice.</s><s>Riblja vrsta gaovica iz Vrijeke, prema predanju mještana, zbog svojstva afrodizijaka, završavala je na trpezama bogatih i stigla čak do sultanovog dvora u Istanbulu.</s><s>Na području polja je 5 vrsta riba, 100 vrsta ptica, 27 vrsta vilinih konjića i 114 vrsta raznog bilja.</s>

<s>Plavno područje obuhvata oko 12 km², tj. skoro polovinu ukupne površine, a poplave traju od novembra do maja, u prosjeku 110 dana, i polje se pretvara u ogromno jezero.</s><s>Izvorske zone, koje se javljaju povremeno, Vrijeka, Lješnica, Sušica, Opačica i Pribit su na  sjevernom  rubu  polja.</s><s>U južnom dijelu Dabarskog polja nalaze se brojni ponori i nekoliko pećina: Visibaba, Obodina, Ljelješnica, Danajlova, Ponikva.</s><s>Utvrđeno  je  da  se sve  vode,  ponovo  javljaju  na  povremenim  ili  stalnim izvorima  rijeke  Bregave.</s>

<s>U polju ima blizu četiri hiljade hektara najplodnije zemlje.</s>

<s>Energetika 
Projektom Gornji horizonti, iz 1976, predviđa se korištenje voda u okviru Hidrosistema Trebišnjica na bazi višenamjenskog iskorištavanja voda kraških polja istočne Hercegovine, kao osnovnom resursu na ovom području.</s><s>Tunel Dabar-Fatnica, u dužini 3222 metara,  već  je izgrađen.</s><s>Za izgradnju HE Dabar, 160 MVA, izdata je lokacijska dozvola.</s>

<s>Kanal kroz Dabarsko polje, dužine 6750 m, služiti će za odvođenje voda iz HE Dabar do tunela Dabarsko polje-Fatničko polje.</s><s>Ovaj kanal ujedno bi služio za prihvatanje vlastitih voda, koje izviru u određenim periodima godine po rubu polja.</s><s>Na taj način se vrši odvodnjavanje polja.</s><s>Poprečni presjek kanala je trapezni sa nagibom kosina 1:3.</s><s>Da bi se spriječili gubici vode, kanal će na cijeloj dužini biti obložen oblogom od prskanog betona debljine 6 cm.</s><s>Za potrebe dnevnog izravnanja vode, predviđeno je proširenje kanala radi stvaranja kompenzacionog bazena.</s><s>Ukupna dužina proširenog kanala je 770 m, a zapremina 105000 m3.</s>

<s>Ekologija 
Današnja stručna javnost upozorava na činjenicu da je uređenje i izgradnja brojnih zahvata na slivu rijeke Neretve i Trebišnjice planirano u ranijem razdoblju na osnovu tadašnjih saznanja o režimu otjecanja iz sliva.</s><s>U međuvremenu dosta zahvata je realizirano i dogodile su se ozbiljne promjene režima voda uz nepovoljne uticaje na pojedine sektore (Slivovi Bune i Bregave).</s>

<s>Reference</s>

<s>Kraška polja u Bosni i Hercegovini
Bileća
Berkovići</s>

